TRØKK I TRYNET: Fredrik Solvang er mørbanket etter å ha kjørt på en lift i et sykkelfelt. Foto: Faksimile fra Instagram

Fredrik Solvang krasjet med lift

NRK-profilen er forslått etter et ublidt møte med en lift i et sykkelfelt.

Oppdatert 20. desember 2019

Den kjente programlederen har tatt bilde av seg selv liggende i sengen med et øye som er helt klistret igjen, og flere skrubbsår i ansiktet.

Han beskriver hva som har skjedd i teksten.

Det blir ikke skikkelig jul uten et personlig møte med en lift i sykkelfeltet. Gledelig høytid!

42-åringen er programleder for Debatten i NRK1 og har tidligere ledet Dagsnytt atten på radio.

Han har vært mye i vinden i høst blant annet med grepet å «intervjue» en tom stol da Vy-ledelsen ikke ville stille for å diskutere lederlønninger.

Seertallene har gått opp for «Debatten» etter Solvangs inntreden, og TV-sjef i Media Com Marianne Massaiu har brukt begrepet «Fredrik-effekten».

VG har vært i kontakt med Solvang, som ikke ønsker å kommentere ytterligere.

Publisert: 20.12.19 kl. 15:17 Oppdatert: 20.12.19 kl. 17:19